wannaphong/clean_thaiwikipedia huggingface dataset:
# ยามางาตะ อาริโตโมะ
จอมพล ดยุก ยามางาตะ อาริโตโมะ   หรือ ยามางาตะ เคียวซูเกะ เป็นจอมพลแห่งกองทัพบกจักรวรรดิญี่ปุ่น อดีตผู้บัญชาการทหารสูงสุด, นายกรัฐมนตรีสองสมัย และประธานคณะองคมนตรีในสมเด็จพระจักรพรรดิ เขาเป็นหนึ่งในบุคคลสำคัญที่วางรากฐานด้านการทหารและการเมืองในช่วงต้นของญี่ปุ่นยุคใหม่ และเขาได้รับสมญาว่า เป็นบิดาแห่งการทหารญี่ปุ่น

 ประวัติ 
ในยุคที่ตระกูลโทกูงาวะ ยังคงกุมอำนาจทหารส่วนใหญ่ของประเทศ ยามางาตะ เกิดในตระกูลซามูไรระดับล่าง ในเมืองฮางิ ซึ่งเป็นเมืองเอกของแคว้นโชชู (ปัจจุบันคือจังหวัดยามางูจิ) เขาเข้าศึกษาที่โรงเรียนเอกชน โชกาซนจูกุ ซึ่งที่นี่ เขาเป็นแนวร่วมใต้ดินในการต่อต้านอำนาจของรัฐบาลโชกุนโทกูงาวะ เขาได้เป็นหัวหน้าของขบวนการ คิเฮไต ซึ่งเป็นกองกำลังขนาดเล็กๆ ต่อมาในช่วงสงครามโบชิง ปี 1867-1868 ซึ่งเป็นส่วนหนึ่งของการปฏิรูปเมจิ เขาจึงได้รับการบรรจุเป็นทหารโดยอยู่ฝ่ายองค์จักรพรรดิ

หลังจากที่ฝ่ายพระจักรพรรดิสามารถโค่นล้มอำนาจของตระกูลโทกูงาวะ ยามางาตะและ ไซโง สึงูมิชิ ได้รับเลือกเป็นตัวแทนรัฐบาลพระจักรพรรดิไปเยือนยุโรป ในปี 1869 เพื่อศึกษาระบบการทหารในยุโรป เช่นเดียวกับคนญี่ปุ่นคนอื่นๆ ยามางาตะสนใจมีความสนใจต่อความสำเร็จของปรัสเซีย (เยอรมนี) ในการเปลี่ยนตนเองจากรัฐเกษตรกรรมเป็นรัฐอุตสาหกรรมและการทหารชั้นนำของโลกเป็นอย่างมาก ตัวเขาเองยังรับเอาแนวคิดทางการเมืองแบบปรัสเซียแบบจักรวรรดินิยมเข้ามาด้วย เป็นแนวคิดที่ว่าประเทศควรขยายกำลังทหารไปยังต่างแดนโดยมีรัฐบาลอำนาจนิยมอยู่ที่แผ่นดินแม่ ดังนั้นแล้ว เมื่อเขากลับมายังญี่ปุ่น เขาจึงเรียกร้องให้มีการจัดตั้งระบบเหล่าทัพของญี่ปุ่นขึ้นมา ซึ่งทำให้ในปี 1873 เขาได้รับแต่งตั้งเป็น รัฐมนตรีว่าการกระทรวงการสงคราม ซึ่งเป็นจุดเริ่มต้นของการจัดตั้ง กองทัพบกจักรวรรดิญี่ปุ่น
# อ็องตวน หลุยส์
อ็องตวน หลุยส์ (13 กุมภาพันธ์ ค.ศ. 1723 – 20 พฤษภาคม ค.ศ. 1792) เกิดที่เมืองแม็ส เป็นศัลยแพทย์และนักสรีรวิทยาชาวฝรั่งเศส 

thumb|Memoire contre la legitimite des naissances pretendues tardives, 1764|left
หลุยส์ได้รับการอบรมด้านวิชาการแพทย์จากพ่อของเขาซึ่งเป็นศัลยแพทย์ ณ โรงพยาบาลทหารในท้องถิ่น ในขณะเป็นหนุ่มเขาได้ย้ายไปอยู่ที่กรุงปารีสโดยรับหน้าที่เป็น  ณ โรงพยาบาลซาลแปเทรียร์  ใน ค.ศ. 1750 เขาได้รับตำแหน่งเป็นศาสตราจารย์ด้านสรีรวิทยาซึ่งเขาได้ดำรงตำแหน่งนี้เป็นเวลา 40 ปี หลังจากนั้นก็ได้รับแต่งตั้งให้เป็นเลขาธิการของราชบัณฑิตยสถานศัลยศาสตร์  โดยมีวาระตลอดชีพ

หลุยส์ตีพิมพ์บทความจำนวนมากในด้านการผ่าตัดรวมถึงชีวประวัติของแพทย์ผ่าตัดที่เสียชีวิตในช่วงที่หลุยส์ยังมีชีวิตอยู่ นอกจากนี้เขายังตีพิมพ์ถ้อยคำเกี่ยวกับศัลยกรรมที่แฮร์มันน์ บูร์ฮาเฟอ (ค.ศ. 1668–1738) แพทย์ชาวดัตช์ได้เคยกล่าวไว้ด้วย

หลุยส์ได้ชื่อว่าเป็นผู้สร้างต้นแบบของกิโยตีน อุปกรณ์นี้มีชื่อเรียกว่า "ลูยแซ็ต"  อยู่ช่วงหนึ่งหลังจากที่เขาออกแบบมันขึ้นมา อย่างไรก็ตาม ภายหลังอุปกรณ์ดังกล่าวถูกเปลี่ยนชื่อตามชื่อของโฌแซ็ฟ-อีญัส กียอแต็ง (ค.ศ. 1738–1814) แพทย์ชาวฝรั่งเศสผู้เสนอให้สร้างเครื่องประหารที่ถูกหลักมนุษยธรรมมากขึ้นกว่าเดิม

"มุมกระดูกหลุยส์" (angle of Louis) เป็นอีกชื่อหนึ่งของมุมกระดูกสันอกซึ่งเชื่อมส่วนบนกับส่วนกลางของกระดูกสันอกเข้าด้วยกัน
# กองทัพบกสาธารณรัฐแห่งชาติ
กองทัพบกสาธารณรัฐแห่งชาติ  เป็นกองทัพบกของสาธารณรัฐสังคมนิยมอิตาลีระหว่าง ค.ศ. 1943 ถึง 1945 ซึ่งอยู่ฝ่ายเดียวกับนาซีเยอรมนีระหว่างสงครามโลกครั้งที่สอง
# เฉิน เจี้ยนเฟิง
เฉินเจี้ยนเฟิง หรือ เฉินเจี้ยนฟง หรือ แซมมวล ชาน (ชื่อภาษาอังกฤษ: Sammul Chan, Chen Jianfeng, Can Gin Fung) เป็นนักแสดงชาวฮ่องกงที่โด่งดังจากละครเรื่อง A Bride for A Ride สี่ยอดมือปราบ และ Price of Greed กลลวงปริศนามรณะ และผลงานล่าสุดเทพประยุทธ์พิชิตฟ้า 1 และ 2

ประวัติ
ก่อนหน้านี้เมื่อปี 1997 เขาเคยเป็นดีเจมาก่อน

ผลงานการแสดง

ละครโทรทัศน์
 เทพประยุทธ์พิชิตฟ้า รับบทเป็น เจียงจื่อหยา (2014, 2015)
 Luan Shi Jia Ren as He Tian (2012)
 The Golden Age of the Leftover Ladies as Li Hao (2011)
 Relic of an Emissary as Ma San Bao (TVB, 2011)
 The Comeback Family (TVB, 2010)
 Mei Ren Xin Ji as Liu Heng (2010)
 A Bride for a Ride (TVB, 2009)
 E.U. as Lee Pak Kiu (TVB, 2009)
 Mei Gui Jiang Hu as Ming Shao Qing (2008)
 The Four as Jui Ming / Zhui Ming (TVB, 2008)
 The Last Princess as Wen Liang Yu (2008)
 Survivor's Law II as Chui Jing Ping / Vincent (TVB, 2007)
 Chu Liu Xiang as King of Gui Zi (CCTV, 2007, guest)
 On the First Beat as Wai Pak Kiu (TVB, 2007)
 The White Flame as Rong De Ji (TVB, 2007)
 The Price of Greed as Fung / Yip Heung Wing (TVB, 2006)
 Maiden's Vow as Wong Yuk Lun (story 1), etc. (TVB, 2006)
 Bar Bender as Lam Kai Shun (TVB, 2006)
 When Rules Turn Loose as Cheng Hok Kan (TVB, 2005)
 Guts of Man as Dung Fei (TVB, 2005)
 The Academy as Wai Pak Kiu (TVB, 2005)
 Wong Fei Hung - Master of Kung Fu as Leung Foon (TVB, 2005)
 ICAC Investigators Yi Quan Mou Si (TVB, 2004)
 The Vigilante in the Mask as Pu Guang (TVB, 2004)
 Point of No Return as Tsung Kwok Bong (TVB, 2003)
 Triumph in the Skies as Man Ho Chung / Donald (TVB, 2003)
 Survivor's Law as Cheuk Wai Ming / Vincent (TVB, 2003)
 Armed Reaction III (TVB, 2001)
 Heavenly Sword and Dragon Sabre as Disciple 3 (TVB, 2001)
 Reaching Out as Ken (TVB, 2001)

ภาพยนตร์
 Laughing Gor Renegade (cameo, TVB / Shaw Studios, 2009)
 We are Family (2006)
 Colour of Loyalty (2005)
 Men Suddenly in Black (2003)
 The Irresistible Piggies (2002)
 The Avenging Fist (2001)
 Shadow (2001)
 Eternal Love (2000)
 Phantom Call (2000)
 Sunshine Cops (1999)
 The Young Ones (1999)

ผลงานเพลง

เพลงประกอบละคร
 Variation of Black and White (黑白變奏) with Ron Ng and Michael Tse, opening theme song for E.U. (2009)
 Storm (風暴) with Raymond Lam, Ron Ng and Kenneth Ma, opening theme song for The Four (2008)
 True Hero (真心英雄), theme song for Guts of Man (2005)
# แอฟริกัน ทริปาโนโซมิเอซิส
แอฟริกัน ทริปาโนโซมิเอซิส (ภาษาอังกฤษ  African trypanosomiasis) หรือ โรคเหงาหลับ เป็นโรคที่เกิดจากปรสิตในคนหรือสัตว์อื่น ๆ โรคนี้เกิดจากปรสิตชนิด ทริปาโนโซมา บรูเซีย ซึ่งมีอยู่สองชนิดที่สามารถก่อให้เกิดการติดเชื้อในมนุษย์ ได้แก่ ทริปาโนโซมา บรูเซีย แกมเบียนส์ (T.b.g) และ ทริปาโนโซมา บรูเซีย โรดเซียนส์ (T.b.r.). T.b.g เป็นสาเหตุของผู้ป่วยที่ได้รับรายงานกว่า 98% โรคเหงาหลับทั้งสองชนิดมักถูกส่งผ่านโดยการกัดของแมลงวันเซตซีที่ติดเชื้อและมักจะแพร่หลายในพื้นที่ชนบท 

ในขั้นต้น ในระยะแรกของโรค ผู้ป่วยมักมีอาการไข้ ปวดศีรษะ มีอาการคันและปวดตามข้อ อาการเหล่านี้จะเกิดขึ้นในช่วงหนึ่งถึงสามสัปดาห์หลังถูกกัด หลายสัปดาห์ถึงหลายเดือนต่อมา ระยะที่สองของโรคเริ่มขึ้นด้วยอาการสับสน มือไม้ทำงานไม่ประสานกัน อาการชา และปัญหาในการนอนหลับ การวินิจฉัยทำได้โดยการหาพยาธิในสเมียร์เลือด หรือในของเหลวในต่อมน้ำเหลือง มักมีความจำเป็นต้องใช้การเจาะน้ำไขสันหลังเพื่อบอกความแตกต่างระหว่างระยะแรกและระยะที่สองของโรค

การป้องกันโรคที่รุนแรงทำได้โดยการตรวจคัดประชากรที่มีความเสี่ยงโดยการตรวจเลือดเพื่อหา T.b.g. การรักษาสามารถทำได้ง่ายกว่าหากสามารถตรวจพบโรคอย่างรวดเร็วก่อนที่จะเกิดอาการทางระบบประสาท การรักษาอาการระยะแรกทำได้โดยการใช้ยาเพนทามิดินหรือซูรามิน ส่วนการรักษาอาการระยะที่สองทำได้โดยการใช้อีฟลอนิธินหรือส่วนผสมของไนเฟอไทมอกกับ อีฟลอนิธิน สำหรับ T.b.g. แม้ว่าเมลาร์โซโพรลจะใช้ได้กับเชื้อทั้งสองชนิด ยานี้มักถูกใช้เฉพาะกับผู้ป่วยที่ติดเชื้อ T.b.r. เนื่องจากมีผลข้างเคียงที่รุนแรง 

โรคนี้เกิดขึ้นเป็นประจำในบางพื้นที่ของแอฟริกาใต้สะฮารา โดยมีประชากรที่มีความเสี่ยงประมาณ 70 ล้านคนใน 36 ประเทศ ในปี 2553 โรคนี้ทำให้มีผู้เสียชีวิตประมาณ 9,000 ราย ซึ่งถือว่าลดน้อยลงจากจำนวน 34,000 รายในปี 2533 ปัจจุบันคาดว่ามีผู้ติดเชื้อประมาณ 30,000 ราย โดยเป็นผู้ติดเชื้อใหม่ 7,000 รายในปี 2555 กว่า 80% ของผู้ติดเชื้ออาศัยอยู่ใน สาธารณรัฐประชาธิปไตยคองโก เกิดการระบาดครั้งใหญ่ขึ้นสามครั้งในประวัติศาสตร์: ครั้งแรกในปี 2439 ถึงปี 2449 โดยเริ่มในประเทศยูกันดาและลุ่มแม่น้ำคองโก และอีกสองครั้งในปี 2463 และปี 2513 ในหลายประเทศในทวีปแอฟริกา สัตว์อื่น ๆ เช่น โค สามารถเป็นพาหะของโรคและติดเชื้อได้

References
# ทิ้งทวน
ทิ้งทวน   เป็นพืชในวงศ์ Ericaceae เป็นไม้พุ่มใบออกสีชมพูอมแดง ผลิใบอ่อนเป็นช่วงๆ ดอกช่อ มีกลิ่นหอม ดอกเรียงตัวเป็นแถว ก้านห้อยลง ดอกสีชมพูหรือขาว ผลสดกลม สีดำอมแดง มีขนปกคลุม มีถิ่นกำเนิดในเอเชียตะวันออกเฉียงใต้ตอนล่าง พบมากในเกาะนิวกินี กระจายพันธุ์จากพม่า ไทย ไปจนถึงจีนและญี่ปุ่น ผลรับประทานได้ นิยมแปรรูปเป็นแยมและเยลลี่ เป็นอาหารนก เนื้อไม้แข็ง ใช้ทำเครื่องมือเครื่องใช้ต่างๆ
# ชาไทย
ชาไทย โดยต้นตำรับเป็นเครื่องดื่มเย็นดับร้อนที่ชงโดยใช้ชาซีลอน แต่เนื่องจากชาซีลอนมีราคาสูง หลายแห่งจึงมักใช้ใบเมี่ยงผสมสีอาหารแทน หรือเป็นผงของชาซีลอนที่มีคุณภาพไม่สูงนัก

โดยวัตถุดิบที่สำคัญและเป็นเอกลักษณ์ของชาไทยคือ ใบชา และ นมข้นหวานหรือน้ำตาล หลังจากชงด้วยน้ำร้อนแล้วจึงนำไปเทใส่แก้วหรือถุงที่มีน้ำแข็ง หรือนำไปแช่เย็นไว้ดื่มภายหลัง

ชาไทยเป็นวัฒนธรรมการดื่มแบบจีนที่แพร่เข้ามาพร้อมกับชาวจีนโพ้นทะเลในอดีต

นอกจากนี้ ในปี 2018 CNN travel ได้ทำผลสำรวจ World's 50 Most Delicious Drinkshttp://edition.cnn.com/travel/article/most-delicious-drinks-world/index.html จัดอันดับ 50 เครื่องดื่มที่อร่อยที่สุดในโลก
# หลัว จื้อเสียง
หลัว จื้อเสียง (เกิด 30 กรกฎาคม ค.ศ. 1979) หรือ โชว์ หลัว  เป็นนักร้องและนักแสดงชาวไต้หวันที่โด่งดังในเอเชีย

 ประวัติ 
หลัว จื้อเสียง ฉายา เสี่ยวจู (小豬) มีพรสวรรค์ทางดนตรีมาตั้งแต่เด็ก เมื่ออายุ 3 ขวบก็สามารถตีกลอง ตอนอายุ 5 ขวบ หลัวจื้อเสียงก็จัดวงดนตรีขึ้นกับคุณพ่อและคุณแม่ ชื่อคังหยั่วถวน ตอนอายุ 7 ขวบ จัดการแสดงต่าง ๆ ในไต้หวัน หลัว จื้อเสียงกับคุณพ่อเข้าร่วมการประกวดร้องเพลงครอบครัว และได้รับรางวัลที่ 2 จึงทำให้หลัวจื้อเสียงมีประสบการณ์การแสดงมากมาย เขาเข้าร่วมการประกวดเลียนแบบจตุรเทพฮ่องกงในปี 1995 และได้รับรางวัลที่หนึ่ง เขามีชื่อเสียงจากการเป็นพิธีกรอารมณ์ดีในรายการโทรทัศน์หลายรายการของไต้หวัน และได้รับความนิยมอย่างมากจากแฟน ๆ ออกอัลบั้มชุดแรกชื่อ Show Time ในวันที่ 5 ธันวาคมปี 2003 อัลบั้มที่มีสีสันของแนวเพลงฮิปฮอปทำให้เขากลายเป็นขวัญใจสาว ๆ ทั่วเอเซียทันที จนถึงปัจจุบัน ออกอัลบั้มทั้งหมด 6 ชุด และแต่ละชุดก็ขายดีมาก ทำให้เขาได้รับรางวัลดนตรีมากมายทั้งในแผ่นดินใหญ่จีน ฮ่องกง ไต้หวันและต่างประเทศ ในปี 2007 เขารับงานละครอีกครั้ง ประกบดาราสาวเพื่อนสนิทอย่างต้าS ในละครรักโรแมนติกเรื่อง zhuan jiao yu dao ai qing หรือพบความรัก หวังว่าหลัว จื้อเสียงจะประสบความสำเร็จในละครเรื่องนี้

 ผลงานละคร / ทีวีโชว์

 Hot Shot (Lan Qiu Huo - CTV, 2008)

 Corner with Love (CTV, 2007)

 The Outsiders II (GTV, 2004)

 Hi! Working Girl (CTV, 2003)

 Spicy Hot Teacher (CTS)

 Girls Go Forward (CTS)

 The Youth of Liang Shan Bo and Zhu Ying Tai (CTV, 2001)

 When We Are Nesting Together (Public TV)

ภาพยนตร์

 Button Man

 Two and Half Detectives- There are Ghosts in the School's Backyard

 Expect A Miracle (2001)
โคตรใหญ่ฟัดเหล็ก

ผลงานเพลง

อัลบั้มเดี่ยว 

1. [2003.12.05] Show Time

2. [2004.10.22] External Show 《達人Show》ต๋าเหริน โชว์

3. [2005.10.21] Hypnosis Show 《催眠Show》ชุยเหมี๋ยน โชว์ 

4. [2006.11.17] Speshow 《精舞門》จิงอู่เหมิน

5.[2007.11.16] Show your dance 《舞所不在》อู๋ซั่วปู๋จ้าย

6.[2007.11.16] Trendy man 《潮男正傳》เฉาหนันเจิ้งจ้วน

เพลงประกอบละคร 

 Ai Zhuan Jiao (愛轉角), Corner with Love (2007)

 Hui Se Kong Jian (灰色空間), The Outsiders II (2004)

 Ni Shuo Ni De Wo Shuo Wo De (妳說妳的 我說我的), Hi! Working Girl (2003)

ผลงานโฆษณา

 HEY SONG Sarsaparilla 黑松沙士(2007)

 PEPSI- Soya Bean (2007)

 Green Teahouse- Jasmine Tea (2007)

 BenQ- SIEMENS EF71 (2007)

 Big Train Jeans (2007)

 McDonalds' (along with Rainie Yang) (2007)

 Big Train Jeans (2006)

 Watsons- The Most Intimate Good Friend Series (2006）

 McDonalds'- Big Mac (2006)

 Ochean Tea(2005)

 Golden Hydroxide Peroxide- Contact Lens Sanitary Fluid

 CATCH Chocolate Stick

 MEIKE Sport Shoes

 Kuo-Nong Fresh Milk

 CHA CAH 90 Motorcycle

 CHA CAH 50 Motorcycle
Emilla plaza  New  Supercenter 
Dara daily  news

 แหล่งข้อมูลอื่น 

 ประวัติโชว์ หลัว
 แฟนคลับในไทยของโชว์ หลัว
# ไรชส์แวร์
ไรชส์แวร์  หรือ กองป้องกันไรช์ เป็นชื่อเรียกกองกำลังป้องกันตนเองของเยอรมนีระหว่างปี 1919 ถึง 1935 ไรชส์แวร์เป็นกองทัพเยอรมันที่ถูกลดขนาดหลังสิ้นสุดสงครามโลกครั้งที่หนึ่งในปี 1919 ประกอบด้วยสองเหล่าทัพได้แก่ ไรชส์แฮร์ (กองกำลังทางบก) ซึ่งถูกจำกัดกำลังพลไม่เกิน 100,000 นาย และ ไรชส์มารีเนอ (กองกำลังทางทะเล) ซึ่งถูกจำกัดกำลังพลไม่เกิน 15,000 นาย 

สนธิสัญญาแวร์ซายกำหนดห้ามไรชส์แวร์แต่งตั้งนายทหารชั้นนายพล, ห้ามมีปืนใหญ่ขนาดเกินกว่า 105 มิลลิเมตร, ห้ามมีรถหุ้มเกราะ, ห้ามมีเรือดำน้ำ, ห้ามมีเรือรบขนาดใหญ่ ฯลฯ ด้วยสภาพการณ์เช่นนี้ ไรชส์แวร์จึงเปรียบเสมือนกองกำลังป้องกันตนเองที่ไม่สามารถรุกรานผู้ใด ทำได้เพียงรักษาความสงบในประเทศและตามแนวชายแดน ต่อมาเมื่อพรรคนาซีเรืองอำนาจ ฮิตเลอร์บอกเลิกสนธิสัญญาแวร์ซายและทำการยกระดับไรชส์แวร์ขึ้นเป็นกองทัพแบบเต็มรูปแบบที่เรียกว่า แวร์มัคท์ ในปี 1935 พร้อมกับการเสริมสร้างแสนยานุภาพ

 การจัดส่วนกำลัง 
 กองบัญชาการกลุ่มทัพ 1 เบอร์ลิน (Gruppenkommando 1 Berlin)
 กองพลที่ 1 เคอนิชส์แบร์ค
 กองพลที่ 2 ชแชตชิน
 กองพลที่ 3 เบอร์ลิน
 กองพลที่ 4 เดรสเดิน
 กองพลทหารม้าที่ 1 ฟรังค์ฟวร์ท (บรันเดินบวร์ค)
 กองพลทหารม้าที่ 2 เบร็สเลา
 กองบัญชาการกลุ่มทัพ 2 คัสเซิล (Gruppenkommando 2 Kassel)
 กองพลที่ 5 ชตุทท์การ์ท
 กองพลที่ 6 มึนส์เทอร์
 กองพลที่ 7 มิวนิก
 กองพลทหารม้าที่ 3 ไวมาร์
# เจ้าวงศ์จันทร์ คชเสนี
เจ้าวงศ์จันทร์ คชเสนี (สกุลเดิม: ณ เชียงใหม่; 27 มีนาคม พ.ศ. 2450 — 2 กรกฎาคม พ.ศ. 2540) นางพยาบาลชาวไทย เป็นธิดาในเจ้าราชบุตร (วงศ์ตวัน ณ เชียงใหม่) กับเจ้าจันทร ณ เชียงใหม่ เป็นพระนัดดาในเจ้าแก้วนวรัฐ เจ้าผู้ครองนครเชียงใหม่องค์สุดท้ายคัมภีร์ คัมภีรญาณนนท์, นาวาอากาศเอก. เจ้านายฝ่ายเหนือ.   และเป็นลื่อของเจ้าอุบลวรรณาทางฝ่ายมารดาวงศ์จันทร์ คชเสนี. "บันทึกความทรงจำ". อนุสรณ์งานพระราชทานเพลิงศพ เจ้าวงศ์จันทร์ คชเสนี. วันที่ 29 ตุลาคม พ.ศ. 2540, หน้า 20

เจ้าวงศ์จันทร์ ถึงแก่กรรมเมื่อวันที่ 2 กรกฎาคม พ.ศ. 2540 ด้วยโรคแทรกซ้อน ซึ่งก่อนการมรณกรรม เจ้าวงศ์จันทร์ได้ทุกข์ทรมานกับการป่วยด้วยโรคอัมพาตมาเกือบ 40 ปี

 ประวัติ 
เจ้าวงศ์จันทร์ คชเสนี  เกิดเมื่อวันที่ 27 มีนาคม พ.ศ. 2450 ที่ตำหนักเจ้าดารารัศมี พระราชชายาในกรุงเทพมหานคร ต่อมาได้มาอยู่ในความดูแลของเจ้าบัวทิพย์ ณ เชียงใหม่ กับเจ้าราชภาคินัย (เมืองชื่น ณ เชียงใหม่) เจ้าวงศ์จันทร์ได้เข้ารับการศึกษาจากโรงเรียนดาราวิทยาลัย จังหวัดเชียงใหม่ และศึกษาวิชาพยาบาลที่โรงพยาบาลแมคคอร์มิคอนุสรณ์งานพระราชทานเพลิงศพเจ้าวงศ์จันทร์ คชเสนี, กรุงเทพฯ : ม.ป.พ., 2540

เจ้าวงศ์จันทร์ ได้สมรสกับนายปฐม คชเสนี บุตรพระยาพิพิธมนตรี (ปุย) และคุณหญิงจำเริญ มีบุตรธิดา 2 คน คือ
 ปวิตร คชเสนี สมรสกับลักษณา คชเสนี มีบุตรสามคน
 คุณหญิง วิจันทรา บุนนาค สมรสกับอภิไตร บุนนาค มีบุตรสองคน

เจ้าวงศ์จันทร์ คชเสนี ป่วยเป็นอัมพาตด้วยโรคเส้นเลือดในสมองซีกขวาเป็นเวลานานกว่า 36 ปี จนเมื่ออายุ 84 ปี มีโรคถุงลมโป่งแทรกซ้อน กระดูกข้อเท้าหักต้องผ่าตัด และถึงแก่กรรม เมื่อวันที่ 2 กรกฎาคม พ.ศ. 2540 เวลา 06.30 น. มีพิธีพระราชทานเพลิงศพเมื่อวันที่ 29 ตุลาคม พ.ศ. 2540 ณ วัดมกุฏกษัตริยารามราชวรวิหาร กรุงเทพมหานคร

 การทำงาน 
เจ้าวงศ์จันทร์ ณ เชียงใหม่ เข้าทำงานเป็นพยาบาลประจำโรงพยาบาลแมคคอร์มิค จังหวัดเชียงใหม่ ต่อมาในช่วงสงครามอินโดจีน เจ้าวงศ์จันทร์ ได้สมัครเป็นพยาบาลอาสาในหน่วยพยาบาลของสภากาชาดไทย จนได้รับพระราชทานเหรียญชัยสมรภูมิ ต่อมาได้สมัครเข้าเป็นพยาบาลที่โรงพยาบาลเสนารักษ์ และได้บริจาคสนับสนุนกิจการด้านการแพทย์ การศึกษา การศาสนา และทำนุบำรุงซ่อมแซมอาคารในจังหวัดเชียงใหม่

 เครื่องราชอิสริยาภรณ์ 
 80px|border เหรียญชัยสมรภูมิ สงครามอินโดจีน 

ลำดับสาแหรก
# นิชา ปาลวัฒน์วิไชย
นิชา ปาลวัฒน์วิไชย  (ชื่อเล่น : แพร) เป็นนักแสดงชาวไทย เกิดเมื่อวันที่ (9 มิถุนายน พ.ศ. 2533) ที่รู้จักกันในบทบาท น้องนุช เรื่อง ซินเดอเรลล่ารองเท้าแตะ และบทบาท เม่ย เรื่อง เลือดตัดเลือด และเป็นนักแสดงในสังกัดโพลีพลัส

 ประวัติ 
นิชา ปาลวัฒน์วิไชย เกิดวันที่ (9 มิถุนายน พ.ศ. 2533) มีน้องสาวฝาแฝด 1 คน ชื่อ พลอย  จบการศึกษาระดับมัธยมจากโรงเรียนเซนต์ฟรังซีสซาเวียร์คอนแวนต์ และระดับปริญญาตรีจาก คณะศิลปกรรมศาสตร์ จุฬาลงกรณ์มหาวิทยาลัย
นิชาได้รับเลือกให้เป็นตัวแทนนิสิตใน งานฟุตบอลประเพณีจุฬาฯ-ธรรมศาสตร์ ครั้งที่ 68 

ด้านการงานของนิชาเริ่มต้นจากการทำงานเบื้องหลังด้านโฆษณา จนกระทั่งได้เจอกับอรพรรณ วัชรพล ทำให้ได้รับทาบทามให้มาทดสอบบททั้งเจ้าตัวและน้องสาวฝาแฝด ในขณะที่น้องสาวไม่ได้สนใจเท่าใดนัก ทำให้ท้ายที่สุดเจ้าตัวได้เซ็นสัญญากับโพลีพลัส

 การศึกษา 
นิชาจบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย

 ผลงาน 

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

 2556 ซินเดอเรลล่ารองเท้าแตะ นีรนุช (นุช / น้องนุช) 2558 เลือดตัดเลือด พยาบาลเม่ย

 ละครโทรทัศน์ทั้งหมดด้านล่างนี้ออกอากาศทางช่อง 3 เอชดี

| rowspan="1" align="center" | 2561
|| บ่วงรักซาตาน
|| อิงขวัญ / อิงอร 
|-
|}

 มิวสิกวิดีโอ 
 ปี เพลง ศิลปิน 2559 ต้นไม้แห่งรัก สิงโต นำโชค 2561 ยังอยู่ (WIND) Scrubb เสียง The Yers 2562 พร้อม SIN

 โฆษณา 
 เครื่องสำอาง cute press
 เครื่องดื่มโค้ก
 ขนมตราทวิสตี้ ทไวซ์
 TRUE
 ธนาคารกรุงศรี
 เครื่องสำอาง Oriental Princess
 Vlog Oppo Reno5 Series 5G
 MERREZ'CA
 นม East Field UHT Milk And Lactose Free
 Maybelline New York FIT ME
# ตำบลวังกวาง
ตำบลวังกวาง เป็นตำบลหนึ่งในอำเภอน้ำหนาว จังหวัดเพชรบูรณ์ แบ่งเป็นหมู่บ้านทั้งหมด 11 หมู่บ้าน ตำบลวังกวางมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลวังกวาง ซึ่งได้ยกฐานะสภาตำบลเป็นองค์การบริหารส่วนตำบล เมื่อ ปี พ.ศ. 2542 โดยรับผิดชอบพื้นทั้งหมดทั้งตำบล มีประชากรในปี พ.ศ. 2560 จำนวน 5,788 คนรายงานสถิติจำนวนประชากรและบ้าน ประจำปี พ.ศ. 2560 ตำบลวังกวาง ระบบสถิติทางการทะเบียน กรมการปกครอง

150px|thumb|right|ตราองค์การบริหารส่วนตำบลวังกวาง

 ภูมิศาสตร์ 
บ้านวังกวาง ตั้งอยู่บนเทือกเขาเพชรบูรณ์ในเขตป่าฝั่งตะวันออก มีภูมิประเทศที่มีลำห้วยลำคลองไหลผ่านลงไปสู่ลำน้ำพอง พื้นที่ทางตอนใต้และตะวันตกเฉียงใต้ของตำบลเป็นภูเขา และภูเขาหินประกอบไปด้วยแหล่งน้ำซับตามธรรมชาติ ตำบลวังกวางมีอาณาเขตติดต่อกับตำบลอื่น ดังนี้

 ทิศเหนือ ติดต่อกับตำบลหลักด่าน อำเภอน้ำหนาว จังหวัดเพชรบูรณ์
 ทิศตะวันออก ติดต่อกับตำบลน้ำหนาว อำเภอน้ำหนาว จังหวัดเพชรบูรณ์
 ทิศใต้ ติดต่อกับตำบลศรีฐาน อำเภอภูกระดึง จังหวัดเลย
 ทิศตะวันตก ติดต่อกับตำบลหลักด่าน อำเภอน้ำหนาว และตำบลห้วยไร่ อำเภอหล่มสัก จังหวัดเพชรบูรณ์

ตำบลวังกวาง แบ่งเขตการปกครองเป็นหมู่บ้านทั้งหมด 11 หมู่บ้าน ได้แก่
 บ้านวังกวาง (หมู่ที่ 1)
 บ้านวังกวาง (หมู่ที่ 2)
 บ้านไร่ใต้ (หมู่ที่ 3)
 บ้านห้วยหินลับ (หมู่ที่ 4)
 บ้านซำม่วง (หมู่ที่ 5)
 บ้านดงคล้อ (หมู่ที่ 6) บ้านฟองใต้ (หมู่ที่ 7)
 บ้านผาลาน้อย (หมู่ที่ 8)
 บ้านห้วยยางทอง (หมู่ที่ 9)
 บ้านโป่งนกแก้ว (หมู่ที่ 10)
 บ้านวังกวาง (หมู่ 11)

 สถานที่สำคัญ 
 ทางขึ้นภูกระดึงบ้านฟองใต้ (ทิศตะวันออก เขตติดต่อกับ ตำบลศรีฐาน)
 ที่พักสงฆ์วัดป่าสามแยก บ้านห้วยยางทอง 
 เขตพื้นที่อุทยานแห่งชาติน้ำหนาวด้านทิศเหนือ
 ผาสวรรค์ บ้านดงคล้อ 
 น้ำตกพ่อบุญเพ็ง
# บลูแกงสตา (เพลงไมเคิล แจ็กสัน)
บลูแก๊งสตา  เป็นเพลงที่บันทึกโดยศิลปินอเมริกัน ไมเคิล แจ็กสัน เป็นเพลงที่ 6 อัลบั้มหลังมรณกรรมที่ 2 ของแจ็กสัน เอ็กซ์สเคป ซึ่งต้นฉบับนั้นแต่งคำร้อง ,ทำนอง และผลิตโดย แจ็กสัน และดร. ฟรีซ์ บันทึกเสียงในปี ค.ศ. 1998 ในช่วงฤดูบันทึกเสียงของอัลบั้ม "อินวินซิเบิล" ต่อมาได้รับการทำใหม่อีกครั้งโดย ทิมบาแลนด์ และJerome "J-Roc" Harmon ในปี ค.ศ. 2013–2014 สำหรับอัลบั้ม เอ็กซ์สเคป

ความเป็นมาและการรั่วไหล
เพลงต้นฉบับนั้นบันทึกเสียงในปี ค.ศ. 1998 ในช่วงฤดูบันทึกเสียงของอัลบั้ม "อินวินซิเบิล" แต่ถูกคัดออกในการทำครั้งสุดท้าย เพลงนี้ได้ถูกรั่วไหลในปี ค.ศ. 2006 และ ค.ศ. 2010

มิวสิกวิดีโอ
มิวสิกวิดีโอได้เผยแพร่ในวันที่ 14 พฤษภาคม ค.ศ. 2014 ทางช่อง Michael Jackson's VEVO ในยูทูบ ซึ่งเป็นแรงบันดาลใจมาจาก SMOOTH CRIMINAL แสดงโดยเหล่าแดนเซอร์จากคอนเสิร์ตไมเคิล แจ็กสัน: ดิอิมมอร์ทัลเวิลด์ทัวร์ เป็นการเฉลิมฉลองการเปิดตัวของอัลบั้ม เอ็กซ์สเคป กับมิวสิกวิดีโอที่ออกแบบท่าเต้นในซิงเกิล

ชาร์ต
 ชาร์ต (2014) ยอดสูงสุด Dutchcharts 77 US Bubbling Under R&B/Hip-Hop Singles (Billboard)8

ดูเพิ่ม
รายชื่อเพลงที่ไม่เคยได้วางจำหน่ายของไมเคิล แจ็กสัน
การเสียชีวิตของไมเคิล แจ็กสัน
# ติณภพ ศรีสถิตย์
ติณภพ ศรีสถิตย์  เป็นนักฟุตบอลระดับอาชีพจากประเทศไทย ปัจจุบันเขาทำหน้าที่ให้แก่สโมสรฟุตบอลราชนาวีในการแข่งขันไทยพรีเมียร์ลีก

 ประวัติ 
ติณภพ ศรีสถิตย์ เคยทำหน้าที่ร่วมกับสโมสรฟุตบอลราชนาวีตั้งแต่ พ.ศ. 2552 โดยในการแข่งขันไทยพรีเมียร์ลีกของปีดังกล่าว เขาได้เป็นผู้มีส่วนช่วยให้ทีมของเขาเป็นฝ่ายชนะทีมสโมสรฟุตบอลศรีราชา บ้านบึงอาจายีฮีโร่บีจีเชือดฉลามโอสถแซงดับจุฬาเทโรกินปลาทูบอลไทยลีก ตลอดจนเป็นผู้ทำหน้าที่ร่วมกับทีมสโมสรฟุตบอลราชนาวี ในการแข่งขันไทยพรีเมียร์ลีก 2553 รวมถึงทำหน้าที่ร่วมกับสโมสรฟุตบอลจังหวัดระยอง ในการแข่งขันเอไอเอส ลีกภูมิภาค ดิวิชั่น 2 ฤดูกาล 2011กระบี่ไล่เจ๊าระยองตีตั๋วใบสุดท้ายขึ้นดิวิชั่น 1 ก่อนที่จะกลับเข้ามาทำหน้าที่เป็นนักฟุตบอลชุดหลักให้แก่ทีมสโมสรฟุตบอลราชนาวีอีกครั้ง ใน พ.ศ. 2555ตะหานน้ำยังแผ่วส่อแววแบ่งแต้มขุนศึก : ข่าวสดออนไลน์ ซึ่งในปีดังกล่าว เขาได้รับใบแดงเมื่อครั้งที่พบกับทีมสโมสรฟุตบอลแอร์ฟอร์ซ เอวิเอหนังสือพิมพ์บ้านเมือง » สะสมรับแบงค์ค๊อก ขาดฉัตรชัย

ทั้งนี้ ติณภพเป็นนักฟุตบอลผู้ทำหน้าที่ในตำแหน่งกองหน้า ซึ่งได้รับการกล่าวว่า เป็นผู้มีความโดดเด่นด้านความรวดเร็วและความคล่องตัว โดยในปี พ.ศ. 2556 เขาเป็นผู้ทำประตูชัยให้แก่สโมสรฟุตบอลราชนาวี เมื่อครั้งที่พบกับทีมสโมสรฟุตบอลระยอง ยูไนเต็ด ในการแข่งขันยามาฮ่า ลีกวัน 2013ประตูชัยของ เจ้าแคท ติณภพ ศรีสถิตย์ พอเพียงการสนอง 3 แต้มของ ตะหานน้ำ ต่อมา ในวันที่ 16 มีนาคม ติณภพได้ทำหน้าที่ให้แก่สโมสรฟุตบอลราชนาวีในการแข่งขันรายการเดียวกัน โดยได้เสมอกับทีมสโมสรฟุตบอลบีบีซียูที่ 0 ประตูต่อ 0'บีบีซียู' บุกเจ๊า 'ตะหานน้ำ' 0-0 แบ่งทีมละแต้ม - ข่าวไทยรัฐออนไลน์

ในปี พ.ศ. 2557 ติณภพเป็นผู้ทำประตูชัยให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลศรีราชา บ้านบึง รวมถึงเป็นผู้ทำประตูชัย เมื่อครั้งที่พบกับสโมสรฟุตบอลจังหวัดเชียงใหม่โค้ชหมีซูฮกฟอร์มจ่าแคทหลังสวมบทซุปเปอร์ซับเป็นเกมที่ 2
# ผักกาดขาว
ผักกาดขาว (Brassica rapa subsp. pekinensis) เป็นที่รู้จักว่า  เป็นผักกาดชนิดหนึ่งของ ผักกาดจีน ถิ่นกำเนิดใกล้กับปักกิ่ง และบริโภคกันอย่างแพร่หลายในอาหารเอเชียตะวันออก  แต่ส่วนใหญ่ในโลกก็ ผักกาดชนิดนี้ก็เข้าใจว่า "ผักกาดจีน"  ผักกาดจีนจะมีสีจางกว่าผักกาดจีนชนิดอื่น ๆ อย่างเช่น ปากชอย (ผักกาดกวางตุ้ง) ซึ่งก็ถูกเรียกว่าผักกาดจีนเช่นเดียวกัน ในสหราชอาณาจักร ผักชนิดนี้รู้จักกันในชื่อ "Chinese Leaf" ในนิวซีแลนด์รู้จักกันในชื่อ"Wong Bok" หรือ"Won bok" ในออสเตรเลียและฟิลิปปินส์รู้จักกันในชื่อ"wombok"

ชื่อ "นัปปะ"  มาจากภาษาพูดและภาษาถิ่นในภาษาญี่ปุ่น ซึ่ง  มักจะใช้เรียกใบของผักต่าง ๆ โดยเฉพาะใบผักที่ใช้ทำอาหาร ชื่อในภาษาญี่ปุ่นที่เอาไว้เจาะจงผักกาดประเภทนี้ว่า "ฮากุไซ"  โดยเป็นคำอ่านออกเสียงแบบจีน ในภาษาญี่ปุ่น

ผักกาดขาวถูกบริโภคอย่างแพร่หลายในประเทศจีน ญี่ปุ่น และเกาหลี และที่ได้รับความนิยมอย่างยิ่งในจังหวัดคังว็อน ทางตอนเหนือของเกาหลีใต้ ผัดกาดขาวถูกใช้เป็นสัญลักษณ์แทนความเจริญรุ่งเรืองในจีน และในภาพลักษณ์นี้เองจึงมักพบเห็นรูปจำลองที่ทำจากแก้วและกระเบื้องเคลือบ รูปสลักผักกาดที่มีชื่อเสียง Jadeite Cabbage ที่จัดแสดงในพิพิธภัณฑ์พระราชวังแห่งชาติไต้หวัน ก็เป็นรูปสลักของผักกาดขาวด้วยเช่นเดียวกัน  เนื่องจากมีผู้อพยพจากไต้หวันนี้เอง จึงสามารถพบเห็นรูปสลักผักกาดได้ในหลายเมืองของ อเมริกาเหนือ ยุโรปและออสเตรเลีย 

ในอาหารเกาหลี ผักกาดถูกใช้เป็นส่วนผสมหลักของ baechu kimchi ที่เป็นชนิดของกิมจิ ทั่วไป แต่ก็ยังกินสด ๆ โดยเอาไปห่อเนื้อหมูหรือหอยนางรม แล้วจิ้มกับโกชูจัง  แต่คนทั่วไปก็มักใส่ใบที่แก่กว่าในซุป ด้วยรสชาติที่เป็นเอกลักษณ์เมื่อเทียบกับผักกาดชนิดอื่น ๆ เช่น ปากชอย หรือ กะหล่ำปลี และผักกาดขาวยังสามารถเอาไปผัดน้ำมันกับส่วนผสมอื่น ๆ เช่นเต้าหู้ เห็ด หรือซุกกีนี ผักกาดขาวยังเป็นส่วนผสมพื้นฐานในการกินอาหารหม้อไฟอีกด้วย

การดูแลรักษาผักกาดขาวเป็นขั้นตอนสำคัญที่ช่วยให้การปลูกประสบความสำเร็จและได้ผลผลิตที่มีคุณภาพสูง รวมถึงการป้องกันโรคและศัตรูพืชที่อาจเกิดขึ้น ปัญหาต่าง ๆ สามารถลดได้ด้วยการใส่ใจในรายละเอียด เช่น การรดน้ำที่เหมาะสม การใส่ปุ๋ยในช่วงเวลาที่ถูกต้อง การกำจัดวัชพืช และการควบคุมศัตรูพืชและโรคให้ได้ผลดีที่สุด นอกจากนี้การตรวจสอบดินและความชื้นในแปลงปลูกก็เป็นสิ่งสำคัญในการสนับสนุนการเจริญเติบโตของผักกาดขาวอย่างเต็มที่ การเก็บเกี่ยวในเวลาที่เหมาะสมก็ช่วยให้ได้ผักกาดขาวที่สดและมีคุณภาพสูง
# ไบรต์ทีวี
ไบรท์ทีวี  เป็นอดีตโทรทัศน์ภาคพื้นดินระบบดิจิทัลในประเทศไทย ซึ่งผลิตโดยบริษัท ไบรท์ทีวี จำกัด (เดิมคือ บริษัท สามเอ มาร์เก็ตติง จำกัด) เสนอรายการข่าวสารที่เจาะลึก และสาระบันเทิงรวมถึงละครชุด ได้เข้าประมูลใบอนุญาตทีวีดิจิทัลช่องข่าว มาด้วยมูลค่า 1,298 ล้านบาท โดยเริ่มทดลองออกอากาศ ในวันที่ 25 เมษายน พ.ศ. 2557 ก่อนจะคืนใบอนุญาตประกอบการธุรกิจทีวีดิจิทัลเมื่อวันที่ 10 พฤษภาคม พ.ศ. 2562 และยุติการออกอากาศในวันที่ 16 สิงหาคม ปีเดียวกัน ตลอด 5 ปีที่ออกอากาศ ทำรายได้รวม 798 ล้านบาท อันดับเรตติ้งดีที่สุด 20 ในปี พ.ศ. 2561

 รายการข่าว  
 ข่าวในพระราชสำนัก - (ดึงสัญญาณจากททบ.5 เอชดี)
# สะพานมิตรภาพไทย–ลาว 6 (นาตาล–ละคอนเพ็ง)
สะพานมิตรภาพไทย–ลาว 6 (นาตาล–ละคอนเพ็ง) เป็นโครงการใหม่ จากการประชุมคณะรัฐมนตรีเมื่อปี 2555 ที่จังหวัดสุรินทร์ มีมติเห็นชอบในหลักการของกรอบข้อเสนอแผนโครงการก่อสร้างสะพานข้ามแม่น้ำโขงช่วงอำเภอนาตาล จังหวัดอุบลราชธานี กับเมืองละคอนเพ็ง แขวงสาละวัน http://www.khaosod.co.th/view_news.php?newsid=TURONWIzVXdNakkzTURFMU53PT0= จุดก่อสร้างสะพานข้ามแม่น้ำโขง ทางทิศใต้ บ้านปากแซง หมู่ 3 ตำบลพะลาน อำเภอนาตาล จังหวัดอุบลราชธานี ซึ่งสถานที่แห่งนี้ ครม.สัญจร ได้ลงความเห็นชอบอนุมัติเมื่อครั้งประชุมสัญจรที่จังหวัดสุรินทร์ เป็นสะพานมิตรภาพข้ามแม่น้ำโขง แห่งที่ 6 ข้อดี คือ เมื่อสร้างสะพานตรงนั้น จะเป็นการยกระดับความเจริญในหลาย ๆ ด้าน และที่จะเป็นจุดเด่นของสะพานแห่งนี้ คือ จะสามารถย่นระยะทางในการที่จะออกจากประเทศไทย ในด้านการค้าขาย ด้านเศรษฐกิจผ่านประเทศลาว ไปที่เมืองดานัง ประเทศเวียดนาม ระยะทางเพียง 137 กม. เท่านั้น และจะสามารถขึ้นไปทางจีนได้ด้วย และจะได้ประโยชนทั้ง 3 ด้าน คือ ด้านเศรษฐกิจ ด้านสังคมวัฒนธรรม และด้านความมั่นคง
# สถานีโนโวสโลโบดสกายา
โนโวสโลโบดสกายา  เป็นสถานีรถไฟใต้ดินในเขตตเวียร์สกอย กรุงมอสโก เป็นสถานีของสายคอลเซวายา อยู่ระหว่างสถานีเบโลรุสสกายากับสถานีปรอสเปคต์มีรา

สถานีโนโวสโลโบดสกายาเปิดให้บริการในวันที่ 30 มกราคม ค.ศ. 1952 มีความโดดเด่นในด้านสถาปัตยกรรมที่สวยงาม

 การเชื่อมต่อรถไฟฟ้าสายอื่น ๆ 
การเชื่อมต่อรถไฟฟ้าสายอื่น ๆ สามารถเชื่อมต่อกับสายเซียร์ปูคอฟสโค-ตีมีเรียเซฟสกายา ได้ที่สถานีเมนเดเลเยฟสกายา

 ระเบียงภาพ